Järgnev saade on valminud tänu J.Meyer'i sõprade-partnerite toele.
Millal me ometi lõpetame inimeste jaoks elamise
ning hakkame Jumala jaoks elama?
Kui elame Talle ja teeme seda õige suhtumise ja hoiakuga,
siis taevad justkui avanevad ning Ta õnnistab sind enneolematult.
IGAPÄEVAELU RÕÕMUD
Väga paljud loobuvad sellest, mida Jumala nende elus tahaks teha.
Jääme sellest ilma,
sest püüame saada endale veidi tunnustust või tähelepanu.
Jumal tahaks meile paljut anda, kui me hoiaksime suu kinni,
usaldaksime Teda ja oleksime valmis veidikene ootama.
Avame Matteuse 6. ptk.
Ma lihtsalt naudin seda.
Matteuse 6: "Hoiduge aga, et te oma vagasid tegusid
ei tee inimeste ees, et nemad teid vaataksid.."
Seal ongi paljude motiiv.
Samas see ei tähenda, et keegi ei näe sind tegemas head.
Me ei saa alalõpmata inimeste eest end peita.
Põhirõhk on motiivil.
Ära tee tegusid, et inimestele silma jääda.
Kas olete tähele pannud,
et pärast imetegusid hiilis Jeesus tihtilugu minema?
Sageli ütles ta jüngritele, et nad ei räägiks sellest.
Miks Ta nii käitus?
Ta ei tahtnud üleliia tähelepanu, sest Tal oli teine eesmärk.
Kristus soovis hoida oma teguviisi puhtana,
et see austaks üksnes Jumalat.
Pea meeles, et kui inimesed sind ei tunnusta,
siis Taevas tunnustab sind Jumal.
Tema on õnnelik sinu teguviisi üle, isegi kui ükski kõrvaline isik ei näe.
"Muidu ei ole teil palka oma Isalt, kes on taevas!
2. salm: "Kui sa nüüd almuseid jagad, siis ära lase enese ees pasunat puhuda,
nii nagu silmakirjatsejad teevad sünagoogides ja tänavatel,
et inimesed neid ülistaksid.
Tõesti, ma ütlen teile, neil on oma palk käes!"
3. salm: "Sina aga, kui sa oma almust jagad,
siis ärgu su vasak käsi teadku, mida su parem käsi teeb.."
Jumal seletas seda kirjakohta mulle järgnevalt.
Mul on kalduvus teha inimestele palju häid asju.
Mul on tihe graafik.
Peame mitmeid konverentse
ja mõningatel saab 1600-1700 inimest päästetud.
Palju imelist juhtub.
Mulle tehakse ohtralt häid komplimente ja märkusi.
Pean kõikide nende tänuavalduste juures
andma selle tänuga Jumalale, justnagu lillekimbu kinkimisel.
Õhtul voodisse minnes ei saa ma mõelda,
kui tubli ja tore olen ning mida kõike ma tegin.
Sa ei saa sellisel viisil käituda.
Pead teadma, et Jumalata ei ole sa miski.
Ütle seda igal hommikul vähemalt kümme korda.
"Ma pole mitte midagi ilma Sinuta."
"Kui Sa eemaldud millimeetrigi, siis kukun näoli maha.
Ma ei suuda midagi ilma Sinuta."
Temas oleme täielikud, kuid Temast lahus eimiski.
Ma ei ütle seda, et end halvasti tundma panna.
Teen seda selleks, et ma ei läheks ennast täis,
sest sellisel juhul on tegevusel koheselt lõpp.
Olen valusalt teadlik sellest, et teen kõike tänu Jumalale.
Ausalt öeldes ei ole ma loomulikult nii talendikas.
Ma lihtsalt räägiksin.
Võidmiseta piirdukski kõik sellega.
Inimesed ei koguneks nendesse hoonetesse,
viidaks tunde kuulates,
reisiks teisest maailmaotsast ja palkaks lapsehoidjaid,
et kuulata karjuvat naist, kes räägib neile lihtsalt juttu.
Kõnelejas peab olema midagi lisaks.
Minu elul peab olema Jumala ligiolu, muidu pole sellel mingit vilja.
Ühtlasi ma ei suudaks seda teha ilma motiivide korrastamiseta.
Võin öelda, et minu motiivid pole täiel määral puhtad.
Kui sul pole seda sõnumit vaja,
siis räägin pigem endale, sest isiklikult vajan seda kord päevas.
Tahan, et minu motiivid oleksid õiged.
Ma ei taha tegutseda valedel põhjustel.
Ma tahan kuuletuda Jumalale ning kasvada igapäevaselt.
Tahan täna avardada teie mõtteviisi ning äratada mõne inimese.
Ehk sa pole sellele sõnumile väga tähelepanu pööranud.
Võib-olla kuuled seda hoopiski esimest korda.
Peame seda kuulma.
Jumalale ei avalda muljet,
mida me teeme, vaid millised on meie motiivid.
Piiblis on lugu lesknaisest.
Ta andis annetuseks kaks leptonit.
Olen unustanud selle suuruse meie rahas,
kuid see oli peaaegu olematu rahasumma.
Samal ajal andsid rikkad suuri rahasummasid annetuseks.
Piiblis on kirjas, et Kristus seisis
ning vaatas, kuidas inimesed panid raha korjanduskasti.
Täpselt nii.
Ta ei vaadanud, kui palju raha sinna läks.
Ta jälgis inimeste südamehoiakut.
Ta jälgis suhtumist.
Lesknaine andis arvatavasti kõikidest kõige vähem,
kuid Jeesuse sõnul andis ta rohkem kui ükski teine.
Miks? Ta nägi naise südant.
Lesk oli valmis andma kõik
ning ta tegi seda üksnes armastusest Jumala vastu.
Seepärast ta andiski kõige rohkem.
Jumal arvestab inimestest erinevalt.
Matteuse 6:5: "Ja kui te palvetate,
siis ärge olge nagu silmakirjatsejad, sest nemad armastavad palvetada
sünagoogides ja tänavanurkadel, et olla inimestele nähtavad!
Tõesti, ma ütlen teile, neil on oma palk käes!"
Kui paljud teist eelistaksid suure inimgrupi ees palvetada?
Olge endaga ausad. Sõnastan küsimuse ümber.
Kas panete vahel tähele,
et räägite ilusaid sõnu, panemata Jumalat tähelegi?
Olen kindel, et see on üsna levinud.
Minagi pean seda jälgima laval olles.
Pean veenduma, et olen Jumalaga ühenduses
ja räägin Temaga ega püüa teistele muljet avaldada.
Miks?
Kui palvetan, siis tahan, et see omaks kaalu ja mõju.
Ma ei ole siin, et teile muljet avaldada.
Räägin Jumalaga teie osas, et teie saaksite läbimurde ja vastuse.
Kuulake 7. salmi.
"Palvetades ärge lobisege.."
Kui paljudel kordadel võiks Jumal sul justkui paluda suu kinni panna?
"Kõige püham, väelisem, võrratum ja armsam kõikvõimas Jumal Taevas."
Olen olnud koos inimestega,
kes palve alustamisel muudavad oma hääletooni.
"Tõesti, ma ütlen Sulle.."
Jumal ütleb siin kirjakohas,
et me ei üritaks Talle palves muljet avaldada.
Ärge esinege, pidage Talle kõnet ega püüdke näida väljendusrikas.
Lihtsalt räägi Temaga nagu sõbraga.
Ole aus ja räägi kui sõbraga.
Räägime hetkeks oma ülemustest.
Usun, et see on väga tähtis.
Avame Kolossa 1:10.
Sellest te ei taha küll ilma jääda.
"et te käiksite Issanda vääriliselt talle kõigiti meeldida püüdes,
kandes vilja igasuguses heas töös ja kasvades Jumala tundmises.."
Seega heaks motiiviks on olla kõiges Jumalale meeltmööda.
Selleks pean seda tegema puhta südametunnistusega.
Ma ei saa seda teha millegi saamiseks,
samuti kellelegi teisele või endale mulje jätmiseks.
Seda peab tegema puhta südamega.
Kas mõistate selle sõnumi olulisust?
Igatsus olla Talle kõigiti meelepärane.
Edasi räägitakse püsivast kasvamisest.
Vaatame ka Kolossa 3:22.
"Orjad (teenijad või töötajad),
olge oma maistele isandatele kuulekad kõiges.."
Isikud, kellel on teie üle mõjuvõim.
Selle peatüki alguses räägitakse laste kuulekusest vanematele.
"Mehed, armastage naisi."
Siin on ka vist midagi kirjas naiste alistumisest meestele.
Püüan seda mitte leida.
Oih, ikkagi leidsin.
Siinkohal öeldakse ka,
et isad ei tohi enda viha laste peal välja elada.
Päeva halbu emotsioone ei saa laste peal maandada.
Lõpuks räägitakse ka ülemuse ja töötaja olukorrast.
Tollal olid orjad ja isandad, kuid tänapäeval töötajad ja ülemused.
"Orjad, olge oma maistele isandatele kuulekad kõiges,
mitte silmapetteks nagu inimeste ees lipitsemiseks.."
Kui ülemus pole ruumis, kas siis teed arvutis isiklikke asju?
Kui ta tuleb tuppa, siis muutud koheselt.
Küll ma leian kellegi, kellele seda sõnumit rääkida.
Palun mõistke, et Jumal
teadis teid enne kui ülemus isegi vaatevälja tekkis.
Millal me ometi lõpetame inimeste jaoks elamise
ning hakkame Jumala jaoks elama?
Kui elame Talle ja teeme seda õige suhtumise ja hoiakuga,
siis taevad justkui avanevad ning Ta õnnistab sind enneolematult.
"Ma ei saa ju piisavalt palka,
mistõttu pean töö ajal isiklikke asju ajama,
sest muidu ma ei saa ots otsaga kokku."
Sellisel viisil ei saa sa
kunagi ametikõrgendust ega ka paremat palka.
Võid hoopis töökoha kaotada, sest Jumal ei kannata sellist suhtumist.
Eriti enda laste puhul.
"Mida te iial teete, seda tehke kogu hingest.."
Mitte raskelt higistades vaid hingega.
"Mida te iial teete, seda tehke kogu hingest,
nõnda nagu Issandale ja mitte nagu inimestele.."
24. salm: "teades, et te saate Issandalt (mitte inimestelt) palgaks pärisosa.
Teenige Issandat Kristust!"
Oleme elus ja terved, et teenida üksnes Teda.
Meid ei ostetud kalli hinnaga, et teeniksime vaid ennast.
Palun teil mõelda muutumisele.
Võtame näiteks hommikul riidesse panemise.
Riietud viisil, mis oleks Jumalale meelepärane.
Tundsin, et pean seda lihtsalt mainima.
Mõned kristlastest naised..
Mõningatel paistavad kehaosad, mida me ei taha ega peagi nägema.
Uskumatu, mis kadalipu läbime Dave'iga konverentsiks riietumisel.
Pööra ümber, las vaatan.
Ma esindan Jumalat.
Kui nimetad end kristlaseks, siis sa esindad Jumalat.
Elu muutub nii põnevaks,
kui otsustad iga päev hakata Jumalale tööd tegema.
Ma ei tööta ülemusele vaid üksnes Jumalale.
Töökohale minnes mind ei huvita,
kuidas mind koheldakse või mida makstakse.
Kavatsen teha väga head tööd, sest ma teen tööd Jumalale.
Piiblis on kirjas, et me ei räägiks ülemustest taga,
vaid õnnistaksime ning palvetaksime tema eest.
Otsusta, et sa ei osale töökoha klatšikubist.
Teed tööd Jumala viisil,
sest me elame Tema, mitte inimeste jaoks.
Ma jutlustan paremini, kui te reageerite.
"Joyce, sa ei tea, kuidas mind koheldakse."
Kui sa tahad oma elus Jumala ametikõrgendust,
pead tegema nii, nagu Ta ette näeb, isegi kui sa ei tunne vastavalt.
Sel hetkel sekkub Jumal ning teeb sulle seda,
millest keegi teine ei saa aru.
Jumal saab panna sind kohtadesse, millesse ükski inimene ei saa.
Kui paljud tahavad Jumala ametikõrgendust?
Kes tahab enda elule Jumala soosingut?
Selleks ela kogu päev Temale.
Puhasta oma kodu Jumala jaoks.
Ära nurise selle tegemisel.
Niida muru või pese enda autot.
Tee kõike, mida peab
ning ütle Jumalale, et teed seda Tema jaoks.
"Teen seda, et tuua au Sulle. Ma elan Sinu jaoks."
Kas arvad, et Jumalat ei huvita seesugused asjad?
Justkui Teda huvitaks ainult kogudus.
Selles teevadki paljud vea.
Jumal tahab olla osa igas sinu elu praktilises valdkonnas.
Vaatame palve motiive.
Avame Jaakobuse 4.
"Kust tulevad siis sõdimised ja kust tülid teie keskel?
Eks nad tule sealt, teie ihuliikmetes sõdivatest lõbuhimudest?"
Seega põhjus, miks paljud on õnnetud ja rahulolematud
peitub kõiges selles, mida inimesed tahavad.
Võiksid olla väga õnnelik,
kui loobuksid mõnest asjast enda soovinimekirjas.
Loen laiendatud tõlkes.
"Te himustate (teiste oma), ja teil ei ole;
te taplete ja tapate, (vihkamine on südames kui mõrv)
ja ei suuda midagi saavutada (tunnustust, rahulolu, otsitut õnne);
te tülitsete ja sõdite. Teil ei ole, sest te ei palu."
Kui te soovite midagi, siis ärge püüdke seda ise saavutada
või kadestada kedagi teist, vaid palvetage Jumala poole
ning Ta annab sulle õigel viisil ning õigel ajal.
"(Või) Te palute, aga ei saa,
sest te palute halva jaoks, tahtes seda kulutada oma lõbudeks."
Meie motiivid võivad palves olla kas õiged või väärad.
Need võivad olla isekad.
Aastaid tagasi palus Jumal mul
võrrelda enda palveelu apostel Pauluse omaga.
Sain sellest korraliku õppetunni.
Kas leiate ühe kirjakoha,
kus Paulus küsis enda või kellegi jaoks mingit asja?
Ma ei ütle, et me ei või Jumalalt asju paluda.
Tahan lihtsalt välja tuua, et see polnud Pauluse elu prioriteet.
Lisaks ei palunud Paulus enese
või mingi koguduse liikme eest, et too elus kaoks mõni probleem.
Mida ta siis palvetas?
Ta palus, et nad suudaksid hea suhtumisega kannatada.
Pean vist uuesti istuma.
Ta usaldas Jumalat viisil,
et ta teadis, et mis iganes ta elus ka ei juhtuks,
pöördub kõik kasuks nii temale kui ka Jumala kuningriigile.
Ta usaldas Jumalat.
Paulus palvetas järgmiste asjade eest.
1. Inimesed tunneksid Jumalat.
Nad saaksid Jumalast ilmutuse ja teadmise.
Mitte teada Jumalast, vaid tunda Teda isiklikult.
2. Teada usklikuna enda pärandit.
Teada usklikuna enda pärandit, väge ja meelevalda.
3. Palve, et inimesed oleksid juurdunud Jumala armastusse.
Samuti et nad kogeksid Tema armastust isiklikult.
4. Inimesed oleksid kui kehad, mis on täienisti täidetud Jumalaga.
5. Ta palus, et inimestel oleksid Jumala Vaimu viljad.
Nad oleksid nii täis Püha Vaimu, et see täidaks inimese tervenisti.
6. Inimesed valiksid taevase tasu ning jääksid armastusse.
Kas ma jätkan?
Räägin teile veel ühe loo.
See õpetas mulle motiivide osas paljut.
Jumalale tänu, et see oli 35 aastat tagasi.
Ma ei teadnud, et minu palveelu oli siis täiesti hale.
Olen nii tänulik, et Jumal kohtab meid meie segaduses.
Paljudele palvetele vastas Ta, et näidata mulle kui hea Ta on.
See ei tähenda aga, et Ta ei tahaks meid muuta.
Minagi palusin Jumalalt asju.
Me võime seda teha,
kuid see ei saa olla meie elu peamine eesmärk.
Tahan seda või vajan toda.
"Muuda Dave'i või minu lapsi."
Kogu minu soovinimekirja,
vaimuliku puudujäägi ning isiklike probleemikollete kõrval
palvetasin mina Jumala poole, et saaksin ühe karusnahkse mantli.
Kas see pole tobe?
Naerge, kuidas suudate, sest see oli totruse tipp.
Mõnel sõbral oli see kasukas
ning mina pidin seda prestiiži tõttu omama.
Kirjeldasin Jumalale selle värve, stiili jne.
Mul oli tore naaber, kes mulle ei meeldinud.
Kas teiegi elus on selliseid inimesi?
Mind ärritas, et ta nautis elu, kuid mina ei suutnud seda.
Ühel päeval oli ta minu ukselävel,
suur kast käes, karjudes: "Sa ei usu, mida Jumal mulle kinkis!"
Lasin ta siis sisse
ning ta avas karbi, kus oli minu soovitud kasukas.
Minu kasukas.
Ma mõtlesin siiralt, et see saadeti valele aadressile.
Pole võimalik, et Jumal annaks talle sellise kasuka.
Mina olen ju palju vaimulikum.
Ta ei palvetanud, õppinud Piiblit ega annetanud nii palju kui mina.
Ta isegi ei paastunud.
Ma ei uskunud, et Jumal annaks talle sellise kingi.
Ta ei olnud seda välja teeninud.
Ma jõuan selle loo tuumani.
Muidugi käitusin kristlikult.
"Kiitus Jumalale! Olen nii õnnelik sinu pärast."
Lisaks kõigile teistele probleemidele
olin selleks hetkeks hakanud juba valetama.
Kui ta lahkus, oli minu närv must.
"Kuidas see võib minuga juhtuda? Ma olen ju teinud seda ja teist."
Kas panete tähele? Mina väärin ja olen teinud.
Tegin kõike valedel põhjustel,
sest tahtsin saada midagi, mitte väärtustada olemasolevat.
Ma ei teeninud Jumalat puhtast motiivist.
Kui sinu elus on probleem ja mõtled, mis viga on,
sest sa ju palvetad kaks tundi päevas.
Sel hetkel oled just näidanud, et palvetad valedel põhjustel.
Kui õnnistatud saab keegi,
kes ei ole nii vaimulik ja pühendunud kui sina..
Jumal võib õnnistada teda sinu ees,
et suunata tähelepanu sinu väärale südamehoiakule.
Jumala eesmärk on tuua oma tuld meie ellu.
Ta tahab meid puhastada
ja põletada ära rämpsu ning säilitada kõik õige.
Kui oled vallaline ja palud Jumalat abikaasat,
samas kui sinu sõbrad abielluvad, siis parem õnnista neid ja ole õnnelik.
Hakkame paluma Jumalat, et Ta korrastaks meie motiive.
Tahan teha kõike Jumala jaoks, kuna Kristus suri minu eest,
mitte et panna Teda tegema midagi minu jaoks.
Jumal ei võlgne mulle midagi, sest Ta on juba varustanud kõigega.
Loodan, et tänane sõnum julgustab sind paluma Jumalalt,
et Ta näitaks sulle tegelikke motiive kõigis tegudes.
Jumalat huvitavad meie motiivid rohkem kui meie teod.
Ta soovib, et meil oleks puhas süda,
mis ei ole üksnes Talle meeldiv, vaid toob õnnistust ka meie ellu.
Pakume teile 4-tunnist õpetussarja.
Selle pealkiri on tõlkes "Mõtted, sõnad, tunded ja suhtumised".
Usun, et meil kõigil on nendes valdkondades õppida.
Mõned vajavad seda aeg-ajalt, teised aga igapäevaselt.
Selle pealkiri on tõlkes "Mõtted, sõnad, tunded ja suhtumised".
Telli sellel õpetus.
Uuenda enda meeli, et võiksid nautida oma igapäevaelu.
Joyce Meyer'i teenistuse tehniline meeskond
on teinud suuri pingutusi, et sul oleks mitmeid uusi võimalusi.
Kas keegi vajab veel kohvi?
Olen peatselt tagasi.
Ole kursis toimuvaga ning külasta ekraanil olevat kodulehte.
Olen nii põnevil selle aasta naistekonverentsi osas.
Saame sügavuti rääkida, kes me oleme Kristuses.
Kui mõistame seda ja ellu tulevad segased olukorrad,
siis ei hakka me Jumala armastuses kahtlema.
Olen kindel, et sel aastal teed otsuse tulla konverentsile.
Lahkud sealt teadmisega, et oled Jumala kunstiteos.
Üritus toimus 2013. aastal.
Minu taga toimub midagi imelist.
Linna lastele pakitakse lõunasööke, mis antakse neile bussist lahkudes.
Lapsed tunnevad nähtamatut valu.
Selle peaprobleemiks on nälg.
Sageli ei tea lapsed, millal nad saavad taaskord süüa.
97% siin elavatest lastest on toetatud toiduabi projekti poolt.
Oleme õnnelikud, et saame neile näidata
Kristuse armastust ka lihtsa lõunasöögi näol.
Bussist lahkudes nad teavad, et saavad päeva jooksul süüa.
Nad on kindlad, et saavad päeva jooksul toitvat sööki.
Imeline on teada, et meil on võimalus
aidata perekondi ja lapsi, kes elavad puuduses.
Kristuse abiga saame neid vajadusi täita.
Suur aitäh sinu toetuse eest.
Ma ei soovinud, et maailm hindaks mind välimuse poolest.
Meiegi hindame inimesi väliselt.
Kuidas sa armastad enda ligimest nagu iseennast,
kui sa ei armasta esmalt ennast ja tea, kuidas Kristus sind armastab?
Oleme väärtuslikud vaatamata enda välimusele või võimekusele.
Me ei hinda inimesi sel viisil.
Selle armastusega saame armastada ka teisi.
Tuleval reedel kuuleme Nicki inspireerivat lugu lootuse mõjust.
Tõlge: Mailis Mägi
Nähtud saade valmis tänu J. Meyer'i sõprade-parterite toele.